AARHUS: I anledningen af en landsdækkende kampage omhandlende cykler og knallerter, gennemførte Østjyllands Politi onsdag aften en omfattende indsats på området.

Politiet var til stede i store dele af Aarhus V og i Sabro for at kontrollere cyklister og knallerter.

Det blev til 20 sigtelser til cyklister for kørsel frem for rødt lys samt mangelfuld lygteføring. Derudover blev der beslaglagt fem ulovlige knallerter, ligesom en ung mand på 14 år blev taget for brugstyveri af en knallert.